Liga de Campións da UEFA 1993-94

A **tempada 1993-94 da Liga de Campións da UEFA** foi a 2ª edición da Liga de Campións da UEFA e a 39ª edición da máxima competición continental de fútbol organizada pola UEFA. O torneo disputouse entre outubro de 1993 e maio de 1994, e nel competiron 42 equipos, todos eles campións das súas ligas menos o AS Mónaco, que participou como substituto do Olympique de Marsella, o defensor deste título, que foi sancionado por corrupción, e mesmo descendido de categoría no campionato francés de liga.

Nesta edición da Liga de Campións da UEFA o FC Barcelona acadou a súa 4ª presenza nunha final da máxima competición europea de clubs, enfrontándose nela ó equipo italiano do AC Milán, no Estadio Spiros Louis de Atenas.

## Rolda Previa 
## Dezaseisavos de final 
* Participaron un total de 32 equipos, 22 deles clasificados directamente e 10 a través da eliminatoria previa.

## Oitavos de final 
## Fase de Grupos 
* Participaron un total de 8 equipos, os gañadores das eliminatorias de oitavos de final.
* Os dous primeiros clasificados de cada grupo clasificáronse para disputar as semifinais da Liga de Campións.

### Grupo A 

### Grupo B 

## Fase final 
Os catro equipos clasificados disputaron as semifinais a partido único para decidi-los dous equipos clasificados para a final de Atenas. Esta mesma eliminatoria enfrontou ó primeiro clasificado do grupo A co segundo do grupo B e viceversa, xogándose nos estadios dos primeiros de cadanseu grupo.

### Final 
A final da Liga de Campións da UEFA na súa edición 1993-94 disputouse o 18 de maio de 1994 no hoxe Estadio Spiros Louis de Atenas (hoxe reconstruído e chamado Estadio Olímpico de Atenas), diante dunhas 70.000. Era a 2ª vez que este recinto acollía este evento, trala final do ano 1983.

A esta final chegaron o FC Barcelona e o AC Milán, por aquel entón recoñecidos como os dous conxuntos mais potentes do continente. Para o FC Barcelona era a 4ª presenza nunha final da máxima competición europea, cun título no seu palmarés, mentres para o AC Milán aquela era a súa 7ª presenza e xa tiña 4 títulos no seu palmarés. De feito o AC Milán era o subcampión europeo trala derrota na final de 1993.

Os adestradores dos dous equipos eran Fabio Capello e Johan Cruyff.

O elixido para arbitrar esta final da Liga de Campións foi o inglés Philip Don.

O FC Barcelona chegaba á final despois de eliminar o Dinamo de Kíiv en dezaseisavos de final, ó Austria Viena en oitavos de final, de superar ó AS Mónaco, ó Spartak de Moscova e ó Galatasaray SK no grupo A, e despois de eliminar o FC Porto na semifinal por 3 a 0. Pola súa banda, o AC Milán tivo que eliminar o FC Aarau en dezaseisavos de final, ó F.C. København en oitavos de final, de superar ó FC Porto, Werder Bremen e RSC Anderlecht no grupo B, e despois de eliminar o AS Mónaco na súa semifinal por 3 a 0.

O FC Barcelona presentouse en Atenas como favorito para acadar a súa 2º título de campión de Europa. O AC Milán chegaba sen Marco van Basten por unha lesión, ó igual que Gianluigi Lentini, e sen Franco Baresi nin Alessandro Costacurta por sancións. Por outra banda, a limitación de estranxeiros da UEFA obrigou a Johan Cruyff e Fabio Capello a deixar fora a Michael Laudrup e Jean Pierre Papin respectivamente.

O encontro foi totalmente *rossonero*. Daniele Massaro abriu o marcador no minuto 22 a prol do AC Milán, e marcou o segundo gol no tempo engadido da primeira metade. Na segunda metade o AC Milán marcou outros dous goles, por medio de Dejan Savićević (minuto 47) e Marcel Desailly (minuto 59), deixando un 4-0 no marcador a 30 minutos do final do encontro, que foron estériles.

Este triunfo supuxo a 5ª Copa de Europa da historia do AC Milán.

## Máximos goleadores 

A UEFA tan só considera os goles marcados a partir da primeira fase de grupos, e non os das fases clasificatorias.

## Notas 
## Véxase tamén 
### Outros artigos 
* Liga de Campións da UEFA
* UEFA
* AC Milán
* FC Barcelona